**OBRAZLOŽENJE**

**UZ NACRT PRIJEDLOGA**

 **Pravilnika o upravljanju i korištenju društvenih domova u vlasništvu Grada Slatine**

Predmetnim pravilnikom uredio bi se način upravljanja društvenim domovima u vlasništvu Grada Slatine (u daljnjem tekstu: Grad), odnosno utvrdila bi se pravila i uvjeti davanja društvenih domova na korištenje te njihovo održavanje i financiranje, uz uvažavanje obveza koje Gradu Slatini nameću određeni EU projekti (kao što je zapošljavanje jednog djelatnika na pola radnog vremena u Mjesnom domu Donji Meljani).

Pravni temelj za donošenje Pravilnika o upravljanju i korištenju društvenih domova u vlasništvu Grada Slatine su:

* **članak 35.** ***Zakona o vlasništvu i drugim stvarnim pravima*** (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14 i 81/15 – pročišćeni tekst) – koji propisuje da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno te da pravne osobe javnoga prava koje su nositelji prava vlasništva imaju kao vlasnici u pravnim odnosima jednak položaj kao i privatni vlasnici, ako zakonom nije što drugo određeno
* **članak 48. Zakona o lokalnoj i područnoj (regionalnoj) samoupravi** (Narodne novine,broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268),

 [19/13](https://www.zakon.hr/cms.htm?id=285), [137/ 15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763)) i **članak 25. Statuta Grada Slatine** (Službeni glasnik Grada, broj 5/09, 5/10, 1/13, 2/13 – pročišćeni tekst, 3/18, 9/20 i 5/21) koji propisuju da gradonačelnik upravlja nekretninama i pokretninama u vlasništvu Grada Slatine te gradskim prihodima i rashodima, u skladu sa zakonom i statutom, te da odlučuje o raspolaganju imovinom do zakonom propisana iznosa

* **članak 38.** ***Odluke o raspolaganju nekretninama u vlasništvu Grada Slatine i stjecanju stvarnih i drugih prava u korist Grada Slatine*** (Službeni glasnik Grada, broj 5/19), koji propisuje da se mjesni (društveni) domovi, u cijelosti ili u određenom dijelu, daju na korištenje mjesnim odborima na čijem se području nalaze, u svrhu obavljanja djelatnosti mjesne samouprave, na neodređeno vrijeme i bez naknade, a da pravilnik o načinu korištenja mjesnih domova donosi gradonačelnik.

S obzirom na to da se navedenom Odlukom utječe na interese građana na području Grada Slatine, savjetovanje i uključivanje javnosti u postupak njenog donošenja provodi se u svrhu prikupljanja informacija o stavovima, primjedbama i prijedlozima zainteresirane javnosti.